Document ID: /roh_data/filtered/fineweb-2-filterrobots_roh.jsonl.gz/14122

Dario Cologna dastga purtar la bandiera svizra tar l'avertura dals gieus olimpics da damaun a Pyeongchang. Swiss Olympic ha tschernì il traidubel campiun olimpic sco bandirel. Per il Jauer ch'è gia la terza giada a gieus olimpics, in highlight persunal:
Jau ma legr fitg ferm da pudair far quai, quai è ina grond'onur. E suenter ils terzs gieus olimpics e trais medaglias d'aur è quai anc ina giada in grond highlight persunal per mai.
Dus dis avant sia emprima cursa, maina Cologna uschia la delegaziun svizra en il stadion olimpic. Dumengia stat lura gia il skiatlon sin il program.
RR novitads 06:00